Bemanningslede vermis na skeepsbotsingSowat tien bemanningslede van ‘n vergane vragskip word vermis nadat twee vragskepe Maandagoggend in mooi weer aan die Griekse kus gebots het. Die Piri Reis wat onder die vlag van die Cookeilande vaar, het ‘n vrag kunsmis vervoer toe dit teen die leë ConSouth gebots het. Die ConSouth het min skade opgedoen en sy sestien bemanningslede is veilig. Sewe bemanningslede van die Piri Reis is in ‘n omvattende reddingsoperasie gered. Die voorval het sowat 75 kilometer van die Griekse eiland, Sapienza, af plaasgevind.